FI Euroopan unionin virallinen lehti C 55/22

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen komission asetuksen (EY) N:o 1/2004 mukaisesti myönnetystä valtiontuesta

(ETA:n kannalta merkityksellinen teksti)

(2007/C 55/06)

XA-numero: XA 102/06

Jäsenvaltio: Latvia

Alue: —

Tukiohjelman nimike: Tuki tuotantoeläinten perimän laadun määrittämiseksi

Oikeusperusta: Ministru kabineta 2006. gada 3. janvāra noteikumi Nr. 21 ”Noteikumi par valsts atbalstu lauksaimniecībai 2006. gadā un tā piešķiršanas kārtību”

Tukiohjelman arvioidut vuosikustannukset: Tukiohjelman vuosikustannukset vuonna 2006: 5 649 265 LVL

Tuen enimmäisintensiteetti: Myönnetty tuki on 70 % menoista, joita kolmansille osapuolille aiheutuu tuotantoeläinten perimän laadun määrittämisestä:

Täytäntöönpanopäivä: Virallisessa lehdessä (Latvijas Vēstnesis) julkaisemisen päivä (arvioitu päivä: 15. marraskuuta 2006)

Tukiohjelman kesto: 30. joulukuuta 2006 asti

Tuen tarkoitus: Tarkoituksena on tukea tuotantoeläinten jalostusarvon määrittämistä, jotta voitaisiin edistää niiden geneettisten ja taloudellisesti hyödyllisten ominaisuuksien kehittämistä

Asianomainen ala/asianomaiset alat: Tuki on tarkoitettu maataloustoimintaa harjoittaville pienille ja keskisuurille yrityksille.

Tuki on tarkoitettu tuotantoeläinten jalostussektorille

Tuen myöntävän viranomaisen nimi ja osoite:

Zemkopības ministrija Riga Latvijas Republikas Zemkopības ministrija LV-1981 Rīga

Internet-osoite: www.zm.gov.lv

Muita tietoja: Tuotantoeläinten jalostussektorille suunnattu tuki myönnetään EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti.

XA-numero: XA 103/06

Jäsenvaltio: Espanja

Alue: Katalonia

Tukijärjestelmän nimike tai yksittäistä tukea saavan yrityksen nimi: Maatalouskoneiden hankintaan ja maatilojen uudenaikaistamiseen myönnettävä tuki

Oikeusperusta: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: Koska kyseessä on lainan korkotuki, talousarviomäärärahat jakaantuvat lainan koko kestoajalle, joka saa olla enintään 8 vuotta

Vuosi 2005: 150 000 EUR

Vuosi 2006: 150 000 EUR

Tuen enimmäisintensiteetti: Tuki myönnetään enintään yhden prosenttiyksikön suuruisena korkotukena tukikelpoisten investointien rahoitusta varten otetuille lainoille. Lainan enimmäisintensiteetti saa olla 90 % tukikelpoisen investoinnin arvonlisäverottomasta määrästä, ja määrä enintään 150 000 EUR (ks. liitteen 6.3 kohta, jossa annetaan yksityiskohtaisempia tietoja lainan ominaisuuksista). Tuen enimmäisintensiteetti on 2,71 %, jos laina-aika on 5 vuotta ja 6 kuukautta, ja 3,84 %, jos laina-aika on 8 vuotta

Täytäntöönpanoajankohta:

Tukijärjestelmän tai yksittäisen tuen kesto: 31.12.2006. Tukea maksetaan enintään 8 vuoden ajan siihen asti, kun laina on maksettu kokonaisuudessaan takaisin

Tuen tarkoitus: Tuen tavoitteena on edistää investointeja maatilojen uudenaikaistamiseksi siten, että voidaan alentaa tuotantokustannuksia, tehostaa tilan tuotantoa tai suunnata se uudelleen, parantaa tuotteiden laatua, suojella ja parantaa luonnonympäristöä, monipuolistaa maataloustoimintoja ja maatalouden ulkopuolisia toimintoja tai hankkia uusia maatalouskoneita (4 artikla).

Tukikelpoiset kustannukset voivat sisältää

maatalouskoneiden hankintaa,

kiinteän omaisuuden rakentamista, hankintaa tai parantamista tilan uudenaikaistamiseksi,

uusien koneiden ja laitteiden hankintaa, tietokoneohjelmistot mukaan luettuina, tilan uudenaikaistamiseksi,

yleiskuluja, kuten arkkitehtien, insinöörien ja konsulttien palkkioita, toteutettavuustutkimuksia sekä patenttien ja käyttölupien hankintakuluja, jotka käsittävät enintään 12 % edellisissä luetelmakohdissa mainituista kustannuksista, edellyttäen että ne ovat välttämättömiä tilan uudenaikaistamiseksi.

Asianomainen ala/asianomaiset: Tuottaminen ja jalostaminen: perustamissopimuksen liitteessä I luetellut tuotteet, lukuun ottamatta neuvoston asetuksessa (EY) N:o 104/2000 tarkoitettuja kalastus- ja vesiviljelytuotteita sekä CN-koodeihin 4502, 4503 ja 4504 kuuluvia korkkituotteita

Tuen myöntävän viranomaisen nimi ja osoite:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Internet-osoite: https://www.gencat.net/diari_c/4366/05101050.htm

Muita tietoja: —

XA-numero: XA 104/06

Jäsenvaltio: Yhdistynyt kuningaskunta

Alue: Cumbria

Tukijärjestelmän nimike tai yksittäistä tukea saavan yrityksen nimi: Farming Connect Cumbria (FCC)

Oikeusperusta: Sections 4 and 5 of the Regional Development Agencies Act 1998

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä

Tuen enimmäisintensiteetti:

A) Yritysten neuvonta- ja tuenhyödyntämispalvelu Tuen enimmäisintensiteetti on 100 %. Tältä osin myönnettävän tuen enimmäismäärä on rajattu siten, että tuensaajaa kohden myönnetään tekniseen tukeen enintään 100 000 EUR kolmen vuoden aikana. Arvioidaan kuitenkin, että enimmäismäärä tuensaajaa kohden tulee olemaan kaikissa tapauksissa alle 100 000 EUR.

B) FCC:n kehittämistuet Tuen enimmäisintensiteetti on 40 %. Asetuksen (EY) N:o 1257/1999, sellaisena kuin se on muutettuna, 8 artiklassa määriteltyjen nuorten viljelijöiden osalta se on toiminnan aloittamista seuraavien viiden vuoden ajan 50 %. Hankekohtainen tuki voi kaikkien hakijoiden kohdalla olla enintään 16 000 GBP Hakijat voivat hakea tukea useammalle kuin yhdelle hankkeelle, mutta yksikään hakija ei voi saada tästä osiosta tukea enempää kuin 30 000 GBP.

C) FCC:n tuet tekniseen konsulttityöhön Tuen intensiteetti on 50 %. Hankekohtainen tuki voi olla enintään 1 300 GBP

Täytäntöönpanopäivä:

Tukiohjelman tai yksittäisen tuen kesto: Ensimmäisten hakemusten FCC-ohjelmaan osallistumista varten on oltava perillä viimeistään 31. joulukuuta 2007.

Neuvontapalvelut on suoritettava viimeistään 31. maaliskuuta 2008.

FCC:n kehittämistukihakemusten jättämisen määräpäivä on 31. maaliskuuta 2007 ja kaikki maksatuspyynnöt on jätettävä viimeistään 31. joulukuuta 2007.

Teknistä konsulttityötä koskevien FCC:n tukihakemusten jättämisen määräpäivä on 31. tammikuuta 2008, ja kaikki maksatuspyynnöt on jätettävä viimeistään 31. maaliskuuta 2008.

Tuen tarkoitus: Tavoitteena on tukea Cumbrian maaseudun talouden kehitystä pitkällä aikavälillä seuraavin keinoin:

edistämällä maataloustoiminnan monipuolistamista

parantamalla yritysten tehokkuutta

parantamalla eläinten hyvinvointia

suojelemalla maaseudun ympäristöä.

Tukikelpoisia kustannuksia ovat konsultointipalkkiot asetuksen (EY) N:o 1/2004 14 artiklan mukaisesti.

Tukikelpoisia kustannuksia ovat kiinteän omaisuuden rakentaminen, hankinta tai parantaminen, uusien koneiden ja laitteiden hankinta tai ostoleasing, tietokoneohjelmistot mukaan luettuina, sekä yleiskulut kuten arkkitehtien, insinöörien ja konsulttien palkkiot, toteutettavuustutkimukset sekä patenttien ja käyttölupien hankintakulut, jotka käsittävät enintään 12 prosenttia tukikelpoisista menoista. Tämä on johdonmukaista asetuksen (EY) N:o 1/2004 4 artiklan kanssa.

Tukikelpoisia kustannuksia ovat konsultointipalkkiot asetuksen (EY) N:o 1/2004 14 artiklan mukaisesti

Alat, joita tuki koskee: Järjestelmää sovelletaan maataloustuotantoon sekä tilalla toteutettaviin jalostus- ja kaupanpitämistoimiin. Kaikkia tukia voidaan myöntää kaikilla osa-aloilla lukuun ottamatta maitoa ja maitotuotteita vastaavien tuotteiden tai niiden korvikkeiden valmistusta ja kaupanpitämistä sekä sokerialan jalostus- ja kaupanpitämistoimia, joille ei voida myöntää investointitukea.

Tuen myöntävän viranomaisen nimi ja osoite:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Internet-osoite: http://www.crea.co.uk/farming.htm. Valitse kohdassa ”Downloads (adobe acrobat PDF format)” linkki ”Click to download Farming Connect Cumbria criteria”. PDF-tiedosto löytyy myös suoraan osoitteesta: http://www.crea.co.uk/downloads/Scheme %20Criteria.pdf.

Järjestelmästä saa tietoa myös Yhdistyneen kuningaskunnan Defra-viranomaisen sivuilta, joilla esitetään maatalousalalla valtiontukia saavat tukijärjestelmät: www.defra.gov.uk/farm/policy/state-aid/setup/exist-exempt.htm. Valitse kohta ”Farming Connect Cumbria 2006”.

Muita tietoja: Järjestelmä koostuu kolmesta eri toimenpiteestä:

Joustavaa neuvonta- ja tukipalvelua viljelijöille ja muille maataloustuottajille ja jalostajille. Tämä palvelu on räätälöity vastaamaan yritysten erityistarpeisiin tavoitteena sellaisen virallisen yrityssuunnitelman laatiminen, jolla pyritään parantamaan yrityksen tehokkuutta.

Sen jälkeen yritykset voivat hakea tukia, joiden avulla ne voivat panna yrityssuunnitelman täytäntöön investoimalla tilaansa sen kehittämiseksi.

Viljelijöille voidaan vaihtoehtoisesti myöntää tukea kustannuksiin, jotka aiheutuvat perusteellisemmasta konsulttityöstä yrityssuunnitelman täytäntöön panemiseksi.

Huomattava osa tuesta maksetaan jälkikäteen, maksettujen laskujen perusteella ja vasta sen jälkeen kun 1. vaihe (yrityssuunnitelman laatiminen) on saatu päätökseen. Sen vuoksi suurin osa menoista aiheutuu järjestelmän loppupuolella.

Tällä järjestelmällä muutetaan järjestelmän XA 32/04 talousarviota ja korvataan se, minkä vuoksi mainitun järjestelmän voimassaolo lakkaa 30. marraskuuta 2006.

Tätä järjestelmää tullaan muuttamaan valtiontukisääntöihin tehtävien muutosten huomioon ottamiseksi.

XA-numero: XA 106/06

Jäsenvaltio: Yhdistynyt kuningaskunta

Alue: East Midlands

Tukijärjestelmän nimike: Developing collaborative supply chains in the East Midlands

Oikeusperusta: Section 5 of the Regional Development Agencies Act 1998

Tukijärjestelmän arvioidut kustannukset: 22. joulukuuta 2006–31. maaliskuuta 2007: 70 000 GBP

1. huhtikuuta 2007–31. maaliskuuta 2008: 80 000 GBP

Tuen enimmäisintensiteetti: Tuen intensiteetti on 100 %

Täytäntöönpanopäivä:

Tukijärjestelmän kesto: 31. maaliskuuta 2008 saakka

Tuen tarkoitus: Alakohtainen kehittäminen. Järjestelmässä annetaan valistus- ja neuvontapalvelua East Midlandsin maatalousketjuun osallistuville viljelijöille, viljelijöiden yhteisyrityksille (Farmer-Controlled Businesses, FCB) ja muille osuuskuntatyyppisille järjestelyille.

Tarkoituksena on parantaa maatilojen toimintakykyä ja tehokkuutta edistämällä yhteistyötä ja tavarantoimitusketjun toimivuutta, kehittää maataloustuotteiden markkinointia ja edistää uusien markkinamahdollisuuksien hyödyntämistä.

Tuki maksetaan asetuksen (EY) N:o 1/2004 14 artiklan mukaisesti; tukikelpoisia kustannuksia ovat konsultointipalkkiot ja koulutusohjelmien järjestämiskustannukset

Alat, joita tuki koskee: Järjestelmää sovelletaan pääasiassa yrityksiin, jotka tuottavat perusmaataloustuotteita, kuten viljaa, punaista lihaa ja tuoretuotteita. Lisäksi sitä voidaan soveltaa myös joihinkin maataloustuotteiden laajempaan tavarantoimitusketjuun kuuluviin yrityksiin (ml. jalostus ja kaupan pitäminen). Järjestelmä on avoin kaikille, mitä tahansa maataloustuotteita tuottaville (tai jalostaville tai kaupan pitäville) yrityksille

Tuen myöntävän viranomaisen nimi ja osoite:

East Midlands Development Agency Apex Court City Link Nottingham NG2 4LA United Kingdom

Internet-osoite: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Järjestelmästä saa tietoa myös Yhdistyneen kuningaskunnan maatalousministeriön Defran sivuilta, joilla esitetään kaikki maatalousalalla valtiontukia saavat tukijärjestelmät, joille on myönnetty poikkeus http://www.defra.gov.uk/farm/policy/state-aid/setup/exist-exempt.htm

Muita tietoja: Järjestelmä on avoin maatalousketjuun osallistuville yrityksille, jotka jalostavat tai pitävät kaupan tuotteita, jotka eivät sisälly Euroopan yhteisön perustamissopimuksen liitteeseen 1. Tällaisille yrityksille myönnettävä tuki maksetaan vähämerkityksisestä tuesta annetun komission asetuksen (EY) N:o 69/2001 tai sen korvaavan asetuksen mukaisesti.

Tuensaajat eivät voi itse valita palveluntarjoajaa. Palveluntarjoaja on EFFP-järjestö (English Farming and Food Partnership), jonka palkkio maksetaan markkinaperiaatteiden mukaisesti.

XA-numero: XA 107/06

Jäsenvaltio: Ranska

Alue: Seine-Maritimen departementti

Tuen nimike: Aide aux investissements pour la transformation et la commercialisation de produits fermiers.

Oikeusperusta:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Tukijärjestelmän vuosikustannukset: 150 000 EUR

Tuen enimmäisintensiteetti: Enintään 40 % tukikelpoisista investoinneista

Täytäntöönpanoajankohta: Välittömästi komissiolta saadun vastaanottoilmoituksen jälkeen

Tukiohjelman kesto: Tukiohjelma pannaan täytäntöön vuosina 2007–2009

Tuen tarkoitus: Maataloustuotteiden kulutus on Seine-Maritimen departementissa merkittävää, sijaitseehan siellä kolme suurta taajamaa: Havre, Rouen ja Dieppe. Lisäksi alueella käy paljon matkailijoita Pariisin läheisyyden vuoksi.

Departementin tarkoituksena on tämän tukiohjelman avulla kannustaa maataloustuottajia jalostamaan tuotteensa tilalla ja näin hyötymään syntyvästä lisäarvosta. Suunnitelluilla investoinneilla pyritään parantamaan ja monipuolistamaan tuotantoa.

Tukiohjelmaa sovelletaan tuottajiin, joilla on joko oma tai tuottajaryhmittymän yhteinen myyntisuunnitelma. Tuen ansiosta voidaan korjata rakennuksia ja hankkia maataloustuotteiden myyntiä varten tarvittavaa materiaalia.

Tukikelpoisten menojen vähimmäismäärä on 1 500 EUR. Enimmäismäärä on yksittäisissä hankkeissa 30 000 EUR ja yhteishankkeissa 60 000 EUR.

Tukea saadakseen tuottajan on jalostettava omia tuotteitaan ja noudatettava terveys-, ympäristö-, hygienia- ja hallintovaatimuksia sekä tapauksen mukaan eläinten hyvinvointiin liittyviä edellytyksiä. Lisäksi hänen on pidettävä tuotantonsa kokonaan tai osittain kaupan suoraan tilalla.

Tukikelpoiset menot liittyvät seuraaviin toimiin:

myyntitilaksi tarkoitetun maatilarakennuksen korjaaminen sekä sisä- ja ulkotilojen kunnostus (paikoitustilat, valaistus, kyltit)

myyntimateriaalien osto (kassakone, kylmätiskit- ja -kaapit, kuljetusvälineen kylmälaitteet)

eräiden erikoistuottajien (mehiläistenhoitajat jne.) välineet

eräiden tuotteiden (esim. hedelmät ja vihannekset) varastointiin ja pakkaamiseen tarvittavien materiaalien osto.

Asianomainen ala/asianomaiset alat: Kaikki Seine-Maritimen elinkelpoiset maatilat

Taloudelliset etuyhtymät

Tuen myöntävän viranomaisen nimi ja osoite:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internet-osoite: http://www.seinemaritime.net valitse ”guide des aides”.

Kuvaus tulee Internet-sivuille, kunhan Euroopan komissio on rekisteröinyt tämän poikkeusta koskevan lomakkeen.

XA-numero: XA 108/06

Jäsenvaltio: Ranska

Alue: Seine-Maritimen departementti

Nimike: Luonnonympäristön suojelemiseen ja parantamiseen myönnettävien investointitukien maaperän eroosion torjumista koskeva osio

Oikeusperusta:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Tukijärjestelmän vuosikustannukset: 100 000 EUR

Tuen enimmäisintensiteetti: Tukikelpoisten investointien enimmäismäärä 40 %

Nuoria viljelijöitä koskeva enimmäismäärä 50 % (jos nuoret viljelijät tekevät investoinnit viiden vuoden kuluessa tilanhoidon aloittamisesta)

Täytäntöönpanoajankohta: Välittömästi komissiolta saadun vastaanottoilmoituksen jälkeen

Tukijärjestelmän kesto: Jakso 2007–2009

Tuen tarkoitus: Seine-Maritimen departementissa on sen maaperän vuoksi säännöllisesti mutavyöryjä pääasiassa loppusyksystä ja keväällä esiintyvien rankkasateiden jälkeen. Karstisen pohjamaan ja maanalaisten vesilähteiden vuoksi keruualueilla on lisäksi säännöllisesti sameutta, mistä syystä vesi ei ole puhdasta kulutukseen.

Monet ratkaisut näihin ongelmiin liittyvät viljelytapojen mukautukseen ja erityisesti maan muokkaukseen.

Seine-Maritimen departementin suunnittelemalla järjestelyllä pyritään auttamaan maanviljelijöitä materiaalisissa investoinneissa, joilla rajoitetaan pintakuorettuman, pintavirtauksen, mutavyöryjen ja sameuden riskejä. Investointien tarkoituksena on luonnonympäristön suojeleminen ja parantaminen.

Järjestelmään varatun talousarvion puitteissa tuensaajakohtainen tuen enimmäismäärä ei vuodesta 2007 alkaen saa tulevan maatalousalan poikkeuksia koskevan asetuksen mukaan missään tapauksessa olla enempää kuin 400 000 EUR kolmen varainhoitovuoden pituisella jaksolla

Seuraavat materiaalikustannukset ovat tukikelpoisia:

välineet paikallistettuun maanmuokkaukseen, jolloin maaperää voidaan muokata yksinomaan kylvörivillä. Näin kolme neljäsosaa lohkosta ei muokata, mikä vähentää eroosiota;

suojuskasvin kylvövälineet jo viljeltyä maaperää varten. Näillä erityisvälineillä voidaan kylvää suojuskasveja erityisesti maissin alle. Peite kasvaa korjuun jälkeen nopeasti, jolloin maaperä ei jää talvella paljaaksi;

jyrsimet. Näiden avulla maa saadaan keväällä vettä läpäiseväksi juurikaskasvien (sokerijuurikas ja maissi) jäljiltä;

karkeaan sänkimuokkaukseen tarkoitetut välineet, joilla luodaan makrohuokoisuutta sadonkorjuun jälkeen veden imeytymisen helpottamiseksi;

kylvökoneet talven pintakasvustoa varten, talvipeitteen istutukseen tarvittava erityismateriaali;

jälkien poistajat; koneisiin soveltuvat välineet, joilla voidaan poistaa renkaiden jäljet, jotka ovat usein isojen virausten syy ja eroosiokuoppien lähde

Asianomainen ala/asianomaiset alat:

— Kaikki taloudellisesti kannattavat maatilat Seine-Maritimen departementissa

— Maatalouskoneosuuskunnat (CUMA), joiden toimitilat ovat Seine-Maritimen departementissa

Tuen myöntävän viranomaisen nimi ja osoite:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internet-osoite: http://www.seinemaritime.net valitse ”guide des aides”.

Hankkeen kuvaus tulee Internet-sivuille, kunhan Euroopan komissio on rekisteröinyt tämän poikkeusta koskevan lomakkeen.

XA-numero: XA 109/06

Jäsenvaltio: Ranska

Alue: Seine-Maritimen departementti

Nimike: Tuki vesien suojelemiseksi tehtäviin investointeihin

Oikeusperusta:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Tukijärjestelmän vuosikustannukset: 100 000 EUR

Tuen enimmäisintensiteetti: Tukikelpoisia investointeja koskeva enimmäismäärä 40 %

Nuoria viljelijöitä koskeva enimmäismäärä 50 % (jos nuoret viljelijät tekevät investoinnit viiden vuoden kuluessa tilanhoidon aloittamisesta)

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen

Tukijärjestelmän kesto: Vuodet 2007–2009

Tuen tarkoitus: Seine-Maritimen departementti kuuluu kokonaisuudessaan joulukuussa 1991 annetun nitraattidirektiivin (91/676/ETY) mukaisiin pilaantumisalttiisiin vyöhykkeisiin. Yhä suuremmalle osalle vesivaroista aiheutuu ongelmia kasvinsuojeluaineista johtuvasta saastumisesta.

Yhteisön vesipolitiikan puitteista 23 päivänä lokakuuta 2000 annetussa Euroopan parlamentin ja neuvoston direktiivissä 2000/60/EY edellytetään, että vesimuodostumien ekologinen tila on hyvä vuoteen 2015 mennessä.

Seine-Maritimen departementin käyttöön ottamalla järjestelyllä pyritään auttamaan maanviljelijöitä sellaisten investointien lisäkustannuksissa, jotka ylittävät vesivarojen suojelua koskevat säänetlyn mukaiset vaatimukset. Näiden investointien tarkoituksena on suojella ja parantaa luonnonympäristöä.

Departementin myöntämän tuen määrää mukautetaan sen mukaan, miten tila suojelun kannalta sijaitsee maantieteellisesti suhteessa pääkeruualueisiin.

Vuodesta 2007 alkaen tuensaajakohtainen tuen enimmäismäärä on 400 000 EUR kolmen varainhoitovuoden aikana

Pistekuormituksen rajoittamiseen liittyvät tukikelpoiset menot ovat seuraavanlaisia:

kasvinsuojeluaineiden säilytystilat,

ruiskutuslaitteiden täyttöpaikat,

säilöönottoaltaat polttoaineen tai nestemäisten lannoitteiden varastoinnissa silloin, kun ne eivät täytä luokiteltujen laitosten vaatimuksia,

ruiskutuslaitteiden varusteet (asennuslaitteet, huuhtelualtaat, takaiskuventtiilit jne.).

Hajanaisten saastumisriskien rajoittamiseen liittyvät tukikelpoiset menot ovat seuraavanlaisia:

levityspuomit

ruiskulevittimet

levyaurat

hammasaurat

levityspöydät

kompostointivälineet

Asianomainen ala/asianomaiset alat:

— Kaikki taloudellisesti kannattavat maatilat Seine-Maritimen departementissa

— Maatalouskoneosuuskunnat (CUMA), joiden toimitilat ovat Seine-Maritimen departementissa

Tuen myöntävän viranomaisen nimi ja osoite:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internet-osoite: http://www.seinemaritime.net valitse ”guide des aides”.

Hankkeen kuvaus tulee Internet-sivuille, kunhan Euroopan komissio on rekisteröinyt tämän poikkeusta koskevan lomakkeen.

XA-numero: XA 110/06

Jäsenvaltio: Yhdistynyt kuningaskunta

Alue: Koillis-Englanti

Tukiohjelman nimike: The North East Collaboration Advisory Service

Oikeusperusta: Section 5 of the Regional Development Agencies Act 1998

Tukiohjelman arvioidut kustannukset:

29.12.2006–31.3.2007: 80 000 GBP

1.4.2007–31.3.2008: 180 000 GBP

1.4. 2008–31.3.2009: 180 000 GBP

1.4.2009–31.3.2010: 180 000 GBP

1.4.2010–31.3.2011: 70 000 GBP

Tuen enimmäisintensiteetti: Tuen intensiteetti on 100 %

Täytäntöönpanopäivä:

Tukiohjelman kesto: 31.3.2011 saakka

Tuen tarkoitus: Alakohtainen kehittäminen. Järjestelmässä annetaan tiedotus- ja neuvontapalvelua Itä-Englannin maatalousketjuun osallistuville viljelijöille, viljelijöiden yhteisyrityksille (Farmer-Controlled Businesses, FCB) ja muille yrityksille.

Järjestelmässä tarjotaan neuvoja yhteistoiminnasta, maatalousyritysten tuottavuuden ja tehokkuuden parantamisesta sekä parannetaan maataloustuotteiden markkinointia.

Tukea myönnetään asetuksen (EY) N:o 1/2004 14 artiklan mukaisesti.

Asianomainen ala/asianomaiset alat: Järjestelmä on suunnattu pääasiassa yrityksille, jotka toimivat maataloustuotteiden eli, tarkemmin sanottuna viljojen ja peltokasvien, punaisen lihan ja maitotuotteiden tuotannossa. Lisäksi sitä voidaan soveltaa myös joihinkin maataloustuotteiden laajempaan tavarantoimitusketjuun kuuluviin yrityksiin (myös jalostus ja kaupan pitäminen). Järjestelmä on avoin kaikille, mitä tahansa maataloustuotteita tuottaville (tai jalostaville tai kaupan pitäville) yrityksille

Tuen myöntävän viranomaisen nimi ja osoite:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Internet-osoite: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Järjestelmästä löytyy tietoja myös Yhdistyneen kuningaskunnan valtionhallinnon sivuilta, joilla esitetään kaikki maatalousalalla valtiontukia saavat tukijärjestelmät, joille on myönnetty poikkeus: http://www.defra.gov.uk/farm/policy/state-aid/setup/exist-exempt.htm

Muita tietoja: Järjestelmä on avoin maatalousketjuun kuuluville yrityksille, jotka jalostavat tai pitävät kaupan tuotteita, joita ei luetella Euroopan yhteisön perustamissopimuksen liitteessä I olevassa luettelossa. Tällaisille yrityksille maksetaan tukea vähämerkityksisestä tuesta annetun asetuksen (EY) N:o 69/2001 tai minkä tahansa sen korvaavan asetuksen mukaisesti.

Tuensaajat eivät voi itse valita palveluntarjoajaa. Palveluntarjoajaksi on valittu EFFP, jolle maksetaan markkinaperusteinen korvaus.